**SVJETSKI DAN LJUBAZNOSTI – 13.11.**

**TJEDAN LJUBAZNOSTI**

**TEMA: BUDI LJUBAZAN!**

**Cilj:** razvijati svijest kod učenika o potrebi ljubaznog ponašanja prema drugima

**ISHODI:**

* Objasniti značenje riječi ljubaznost
* Prepoznati i navesti primjere ljubaznog ponašanja kod sebe i drugih
* Objasniti kako ljubazno ponašanje utječe na sve osobe

**UVOD:**

* Napisati pojam **LJUBAZAN** na pločui zatražiti od učenika da opišu što znači biti ljubazan prema nekome. Koje su karakteristike ljubaznog ponašanja? (Ponašanje pri kojemu netko pokazuje brigu za drugoga, pokazuje da mu je stalo do drugoga; onaj koji pomaže drugome i ne očekuje ništa za uzvrat, ne očekuje da to drugi uradi umjesto njega.)
* Može li se još nekim riječima opisati ljubazno ponašanje (npr.brižan, prijateljski…)?
* Jeste li vidjeli da je **netko (odrasla osoba ili dijete) bio ljubazan prema drugome** u zadnjih tjedan dana, kod kuće, u školi, izvan kuće i škole? Neka učenici navedu primjere. Kratki primjeri se mogu napisati na ploči i komentirati u skladu s objašnjenjem pojma ljubaznosti.

**SREDIŠNJI DIO:**

**1. AKTIVNOST:** Radni list za učenike

1.dio

* Zadatak: napisati ili nacrtati svoj primjer ljubaznog ponašanja. (Tko je sve bio uključen? Gdje je to bilo? Zašto je to primjer ljubaznosti?)
* Komentar: Kako ste se osjećali? Kako se druga osoba osjećala?

2.dio

* Zadatak: navesti primjer ljubaznog ponašanja u zajednici (izabrati između razreda, obitelji, škole) i objasniti na koji način ljubazno ponašanje utječe na okolinu.

Analizirati nekoliko učeničkih primjera. Listove s primjerima staviti na razredni pano (po želji).

**2.AKTIVNOST:** video isječak iz filma „Šalji dalje“ <https://www.youtube.com/watch?v=LUBPQPsvO7A>

ili video animacija „Mijenjanje svijeta ljubaznošću“<https://www.youtube.com/watch?v=ju3ygNPFH98>

* Kratka analiza isječka s naglaskom na poruku; na koji način jedan čin ljubaznog ponašanja može promijeniti svijet oko nas.
* Koje organizacje/udruge svojim djelovanjem promiču ljubaznost, brigu za druge u zajednici? Navesti primjere. (Udruga „Most“ u Splitu vodi brigu o beskućnicima, Caritas i Crveni križ o siromašnima)

**ZAKLJUČAK:**

**Svaki čin ljubaznosti bez obzira koliko bio mali nosi u sebi potencijal da postane nešto veliko.**

Za domaći rad svatko treba smisliti jedan primjer ljubaznog ponašanja za razred.

Izvor: http://www.scholastic.com/browse/article.jsp?id=3756105